ครม.สั่งเร่งเครื่องมอเตอร์เวย์ 2 สาย
ไฟเขียวใช้งบกลางปี 1.3 แสน ล. ยกเลิกเงินกู้ชี้ล่าช้า-ดอกแพง,นายอาคม เติมพิทยาไพสิฐ รมว.คมนาคม เปิดเผยว่า ที่ประชุม ครม.อนุมัติให้ปรับแผนการดำเนินโครงการทางหลวงพิเศษระหว่างเมือง (มอเตอร์ เวย์) สายบางปะอิน-นครราชสีมา และสายบางใหญ่-กาญจนบุรี จากเดิมที่จะใช้เป็นเงินกู้มาใช้งบประมาณปี 2559-2563 ดำเนินการโครงการแทน เนื่องจากทางสำนักงบประมาณได้พิจารณาแล้วเห็นว่าการใช้เงินงบประมาณแผ่นดินจะสามารถดำเนินโครงการได้เร็วมากขึ้น เนื่องจากทั้ง 2 โครงการได้ดำเนินการต่างๆคืบหน้าไปมากแล้ว โดยเฉพาะสายบางปะอิน-นครราชสีมา ที่อยู่ระหว่างการประกวดราคาแล้ว,นอกจากนั้น ครม.ยังได้อนุมัติงบกลางปี 2559 จำนวน 7,510 ล้านบาท เพื่อใช้ในการจัดกรรมสิทธิ์ที่ดินและก่อสร้างให้กับทั้ง 2 โครงการ โดยให้เป็นงบผูกพันต่อเนื่องไปจนถึงปี 2563 รวมวงเงินประมาณ 130,330 ล้านบาท โดยในปีงบประมาณ 2559 นี้ หากนำงบประมาณปี 2559 ที่ ทล.ได้รับการจัดสรรไว้ดำเนินการแล้ว 2,380 ล้านบาท จะมีงบประมาณที่ใช้ดำเนินโครงการรวม 9,890 ล้านบาท ซึ่งจะเพียงพอกับการดำเนินโครงการในปีแรกที่จะต้องจ่ายให้กับผู้รับเหมาก่อสร้างแน่นอน เพราะเมื่อลงนามในสัญญาแล้วจะต้องจ่าย 15% ของวงเงินโครงการทันที,สำหรับงบประมาณที่ ครม.อนุมัติในครั้งนี้ แบ่งเป็นของสายบางปะอิน-นครราชสีมา 5,010 ล้านบาท โดยคาดว่าจะลงนามกับผู้ที่ชนะการประกวดราคาได้ในเดือน เม.ย. จากนั้นจะเริ่มก่อสร้างได้ในเดือน พ.ค.นี้ โดยจะมีระยะเวลาก่อสร้างแล้วเสร็จใน 4 ปี เริ่มตั้งแต่ปี 59-63 ส่วนสายบางใหญ่-กาญจนบุรี นั้น ครม.อนุมัติงบประมาณ 2,500 ล้านบาท โดยโครงการจะใช้เวลาก่อสร้าง 3 ปี เริ่มตั้งแต่ปี 59-62 โดยอยู่ระหว่างขั้นตอนจัดทำรายงานผลกระทบด้านสิ่งแวดล้อม (อีไอเอ) ใหม่ จะแล้วเสร็จในเดือน เม.ย. จากนั้นจะเสนอให้มีการตรวจสอบอีกครั้ง เมื่อผ่านแล้วก็สามารถเปิดประกวด ราคาได้ทันที,ผู้สื่อข่าวรายงานจากกระทรวงคมนาคมว่า หากมีการปรับแผนการใช้เงินก่อสร้างจากเงินกู้มาเป็นการใช้งบประมาณประจำปี 59 งบกลางจำนวน 7,510 ล้านบาท และส่วนที่เหลือผูกพันงบประมาณรายจ่ายประจำปีต่อๆไป มีข้อดี คือ จะทำให้โครงการสามารถเริ่มก่อสร้างได้เร็วขึ้นกว่าแผนเดิม 1 ปีและช่วยลดภาระดอกเบี้ยเงินกู้จำนวน 16,405.76 ล้านบาท.
นายอาคม เติมพิทยาไพสิฐ รมว.คมนาคม เปิดเผยว่า ที่ประชุม ครม.อนุมัติให้ปรับแผนการดำเนินโครงการทางหลวงพิเศษระหว่างเมือง (มอเตอร์ เวย์) สายบางปะอิน-นครราชสีมา และสายบางใหญ่-กาญจนบุรี
มอเตอร์เวย์,ทางหลวงพิเศษระหว่างเมือง,บางปะอิน-นครราชสีมา,บางใหญ่-กาญจนบุรี,งบกลางปี 2559,ข่าวเศรษฐกิจ,ข่าว,ไทยรัฐฉบับพิมพ์